hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Կաղացող զինվորին դուրս են գրել հոսպիտալից առանց վիրահատելու ու ուղարկում են ծառայության | Forrights.am
Շուրջ երկու ամիս ծնկի վիրահատության համար պայքարող զինվոր Վիրաբ Ավագյանին երեկ դուրս են գրել Մուրացանի հոսպիտալից: Մենիսկի վնասվածքով զինվորին դուրս են գրել առանց վիրահատություն անելու: Հոսպիտալի բժիշկներն այդպես էլ վիրահատության կարիք չեն տեսել: Մինչդեռ զինվորի ոտքի ցավերը, ինչպես պնդում է հայրը, ով կրկին եկել էր Forrights.am-ի խմբագրություն, չեն անցել. Երկու ամսվա դեղորայքային բուժումը արդյունք չի տվել: Այժմ Վիրաբն այդ վիճակով պետք է վերադառնա զինծառայության Մեղրու Ագարակի զորամաս:
Անցյալ տարվա զորակոչի ժամանակ Վիրաբին տարկետում էր տրվել հիվանդ ոտքի պատճառով, սակայն հետո առանց զորակոչիկին բուժելու ՊՆ-ն վերցրել, նրան բանակ էր տարել:
Զորամասում Վիրաբի ոտքն այտուցվել էր ու նրան ամռանը ուղարկել էին հոսպիտալ, սակայն կրկին չէին վիրահատել: Վիրաբի ծնկում հավաքված ջուրը դեղերով չորացնելուց հետո կրկին ուղարկել էին ծառայության՝ նույն կարգավիճակով:
«Որ բժիշկի մոտ որ տարել եմ, իրանք էլ են պնդում, որ տղաս վիրահատության կարիք ունի: Վերջերս տարել եմ «Գրիգոր Լուսավորիչ» հիվանդանոցի բժիշկ Ալիխանյանի մոտ, ով եզրակացություն է տվել, որ Վիրաբը վիրահատության կարիք ունի, բայց հոսպիտալում հակառակն են պնդում: Ես չեմ թողնի իմ երեխեն գնա զորամաս, մինչև նորմալ բուժում չստանա: Ես ուզում եմ, որ վիրահատությունն անեն, առողջ գնա ծառայության»,-ասաց հայրը: Ի դեպ՝ հոսպիտալում զինվորի ծնողին ասել են, թե եթե այդ հիվանդանոցից թուղթ բերի, իրենք կուղարկեն Վիրաբին էնտեղ վիրահատության:
«Չեմ կարող ասել՝ ինչու են էդպես անում»,-ասաց զինվորի հայրը՝ պնդելով, որ պատրաստվում է շարունակել իր բողոքը. «Չեմ թողնի տանեն, մինչև բուժումը չստանա»:
Մեղրու Ագարակի զորամասում ծնկահոդի խնդրով ու կաղալով ծառայող 19-ամյա երևանցի Վիրաբ Ավագյանի մասին մեր հոդվածը, որին կցված էր տեսանյութը, բավական աղմուկ էր հանել: Անգամ ՀՀ քննչական կոմիտեն քրգործի նյութեր էր նախապատրաստել մեր հոդվածի առթիվ: Գործով ցուցմունք էին տվել Վիրաբն ու նրա հայրը: Սակայն որոշվել էր քրեական գործ չհարուցել ու բժիշկներն էլ որոշել էին մինչև վերջ պնդել իրենց դիրքորշումը:
Նշենք, որ զինվորի հայրը՝ Հայկ Ավագյանը Forrights.am-ի խմբագրություն էր եկել տղայի բժշկական փաստաթղթերը ու զինվորական երդման արարողության տեսանյութը ձեռքին: Տեսանյութում, որը կցված էր մեր հոդվածին, պարզ երևում էր, թե ինչպես է զինվորը հրամանատարության ներկայությամբ կաղալով մոտենում հարթակին ու զինվորական երդում ընդունում:
Մեզ հետ զրույցում զինվորը դժգոհել էր, որ մենիսկի վնասվածք ունի, կիստաներ ծնկում, սակայն զորամասում դա հաշվի չեն առնում, շարք են կանգնեցում՝ վազելու, բայց ինքը չի վազում: Ասել էր նաև, որ վիրահատության կարիք ունի, ինչի մասին են վկայում որոշ քաղաքացիական հիվանդանոցների բժիշկների եզրակացությունները, սակայն հոսպիտալում պնդել էին, որ ինքը վիրահատության կարիք չունի: Թե ինչու է ծունկը ցավում ու ծնկի մեջ ջուր հավաքվում, հոսպիտալի բժիշկները պատասխան չէին տվել:
Մեր հոդվածից հետո Վիրաբին ուղարկել են նոր հետազոտությունների: Ինչպես և զինվորի հայրը պահանջել էր՝ Վիրաբին ուղեգիր են տվել քաղաքացիական հիվանդանոցում՝ «Իզմիրլյան» կենտրոնում վիրահատվելու համար, սակայն Մուրացանի հոսպիտալը ուղեգրի հետ հետազոտությունների արդյունքները չի ուղարկել, որ այդ կենտրոնում հասկանան՝ ինչ խնդիր ունի հիվանդը: Իսկ կրկնակի հետազոտություն պետպատվերով, թերևս, անհնար է եղել: Արդյունքում, վիրահատություն չի եղել:
ՊՆ աշխատակազմի ղեկավարը մեր հարցմանն ի պատասխան գրել է, որ Վիրաբ Ավագյանի մոտ ախտորոշել է «ձախ ծնկահոդի առաջնային եղջյուրի մենիսցալ կիստա», պրոֆեսոր Չարչյանը նշանակել է կոնսերվատիվ հակաբորբոքային բուժում, որի ոչ բավարար արդյունքի դեպքում ցուցվել է կատարել ձախ ծնկահոդի արթրոսկոպիա:
«Բուժումներից հետո երեխային ոչ ստուգել են, ոչ էլ: Եթե էդ պրոֆեսորը ասել է, որ բուժումներից հետո կորոշվի, էդ պրոֆեսորը իմ երեխային բուժումներից հետո իմ երեխային չի ստուգել»,-դժգոհեց ծնողը՝ հավելելով, որ արդեն չգիտի՝ ում դիմի, բայց շարունակելու է իր պայքարը, որ տղան առողջ վերառանա ծառայության:
Հ.Գ. Երբ մեր հոդվածն արդեն պատրաստ էր, տեղեկացանք, որ զինվորին հոսպիտալից դուրս գրելուց հետո հոսպիտալի տնօրենն առաջարկել է նրան ստուգման տանել Նորք Մարաշում գտնվող օրթոպեդիկ հիվանադանոց: Ընդ որում, հոստպիտալում Վիրաբին բուժող բժիշկը ուղեկցել է զինվորին ու ստուգումից հետո անձամբ առանձնազրույց ունեցել տնօրենի հետ: Արդյունքում Նորք Մարաշում հաստատել են Մուրացանի հոսպիտալի ցուցումը, որ վիրահատության կարիք չունի Վիրաբը:
Նախորդ նյութըՍպանված զինծառայողի հարազատները պահանջում են հետ կանչել գործը դատարանից
Հաջորդ նյութըԱմենաշատ ժամանակն ունեն կալանավորված անձինք. Շուշանյանի գործով նիստը կրկին հետաձգվեց
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
Անհետ կորած զինծառայողների ծնողները բողոքի ակցիա են իրականացնում ՊՆ առջև
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.